Čákovci

**Čákovci** (starším slovenským pravopisom: *Csákovci*; základný tvar: **Čák**, starším slovenským pravopisom *Csák*; cudzojazyčné mená pozri nižšie) bol uhorský šľachtický rod. Svoj rodokmeň podľa kroniky ''Činy Hunov a Uhrov'', *[[Obrázková kronika|Kroniky Mareka z Káltu]]* a ''Kroniky Jána z Turca'' odvodzoval rod Čákovcov svoje korene od staromaďarského vodcu predka Szabolcs (*Sabolča*). Rodina bola pravdepodobne spojená s Arpádovskou dynastiou.

## Cudzojazyčné tvary mena
Cudzojazyčné tvary mena Čák sú :
*maďarské: *Csák*, *Csáki*, *Csáky*
*latinské: *Csák*, *Csak*, *Chák*, *Chaak*, *Chak*, *Chac*, *Caachk*, *Csik*, *Csáki*, *Csáky* 
*nemecké: *Csák*, *Csak*, *Chák*, *Chaak*, *Chak*, *Tschak*, *Czak*, *Csáki*, *Csáky*

## Dejiny rodu
Podľa kroniky Mareka z Káltu sa Sabolč usadil na hrade Sabolč v Zadunajsku, ktorý jeho potomok Csák premenoval na Csákvár. Pôvodný hrad však mal byť už v 11. storočí zničený. Členovia rodu boli významnými hodnostármi, županmi a slavónskymi bánmi. Pôvodne zohrávali dôležitú úlohu v južných stoliciach vtedajšieho Uhorska, neskôr dostali aj do Ostrihomu a Komárna, kde plnili významné úlohy ako aj cirkevní hodnostári. V priebehu storočí sa rod rozdelil do dvanástich vetiev a niekoľkých samostatných rodín (napr. rod *Csáky de Mihály).*

Demeter Csák sprevádzal uhorského kráľa Ondreja II. na krížovej výprave do Palestíny. Meno Matúš Čák sa v tomto rode opakuje viackrát. Jeden z nich sa spomína po porážke Uhrov na rieke Slanej v roku 1241 pri úteku kráľovi Belovi IV. do Dalmácie. Bratia Peter a Matúš Csákovci sa stali županmi a svoje panstvo budovali na západnom Slovensku. Po tom, čo vymreli všetci členovia jeho vetvy rodu, zdedeili bratia rodové panstvá. Ich dedičmi sa stali Petrovi dvaja synovia - jeden z nich bol Matúš Čák Trenčiansky. V roku 1278 viedol Matúš Čák uhorskú jazdu vo vojsku cisára Rudolfa I. proti českému kráľovi Přemyslovi Otakarovi II v bitke na Moravskom poli. V roku 1291 pre Ondreja III., dobyl Bratislavu obsadenú Henrichom z Kysaku. Za odmenu dostal hodnosť správcu kráľovských stajní, kráľovského mečníka a bratislavského župana. Obrovské bohatstvo v 90. rokoch rod získal plienením cirkevných majetkov. V roku 1296 získal Matúš Čák významný hrad Trenčín, z ktorého vytvoril svoju hlavnú rezidenciu. Po smrti posledného Arpádovca Ondreja III. Matúš Čál využil príležitosť a striedavo podporoval stranu českého princa Václava III. (V. v Uhorsku) a Karola Róberta až nakoniec obsadil veľkú časť dnešného Slovenska. Preto Matúš Čák Trenčiansky často býva ľudovo označovaný ako „*Pána Váhu a Tatier*“ a ním okupované územie ako "*Matúšova zem*.". S Matúšom Čákom si do jeho smrti 18. marca 1321 nevedel poradiť ani nový kráľ Karol Róbert z Anjou a neúčinné zostali aj cirkevné kladby. Po jeho smrti kráľovský fiscus zhabal celé Matúšovo domínium. Ostatné vetvy rodu po zániku trenčianskej vety existovali i naďalej, avšak už nikdy nedosiahli podobných úspechov až kým koncom 14. storočia nemiznú z písomných prameňov.

## Známi príslušníci rodu
Medzi najvýznamnejších členov rodu patrili:

;Ugodská vetva

* Demeter I. Čák  (†1254), taverník, krajinský sudca (1233–1234; 1242–1245)
*Demeter II, bakonsky správca (1281)
*Bl. Móric (†1336), dominikánsky mních
* Čák II. (†1309), posledný mužský potomok
*(?) Michal, nitriansky župan (cca.1270)  (podľa Pál Engel)
*Čák I., bakonsky správca (1270)

;Kišfaludyovská vetva

*Ugrin (†1204), ostrihomský arcibiskup, možno syn župana

* Nikolas, jeho svedectvo z roku 1231 spomína arcibiskupa Ugrina ako jeho otca, ale skôr je možne že to bol jeho strýko

;Újlacka vetva

* Bás I. župan
*Pós, (*1227–†1235), taverník(1227-1235), severínsky bán (1235)
*Ugrin I. (†1241), kaločský arcibiskup, zomrel v bitke pri rieke Slaná
*Ugrin II. (*1244–†1248) splitský arcibiskup
*Ugrin III. (cca.1230–†1311) severínsky bán a sriemsky župan, sedmohradský vojvoda, mačvanský bán, taverník a  krajinský sudca
*Ján (†1324), krajinský sudca (1311–1314)
*Nikolas (†1359), krajinský sudca (1359)
* Ladislav (†1364), posledný člen tejto vetvy

;Trenčianska vetva

*Matúš I. (†1254), prvý člen z tejto vetvy, taverník (1242–1246, 1250-1251, 1254)
*Marek I. hontianský župan (1274)
*Štefán I. (†1279/1283) kráľovský stolník (1275–1276; 1277–1278)
*Matúš II. (†1283/1284), palatín, sedmohradský vojvoda, krajinský sudca, chorvátsko-slavónsky bán, taverník
*Peter I. (†1284), palatín
*Matúš III. *(Matúš Čák Trenčiansky)*, (*1260/1265 –  †1321),  kráľovský mečník, bratislavský župan, správca kráľovských stajní, palatín (1296–1297, 1302–1310) taverník (1310–1311)
* Čák (*1291 – †1300), kráľovský mečník (1293)

## Galéria

Súbor:Trencin Hradne navrsie1.jpg|Trenčiansky hrad, sídlo palatína Matúša Čáka
Súbor:Strečno hrad.jpg|Hrad Strečno
Súbor:Matus Cak Trenciansky 1861.jpg|Podobizeň Matúša Čáka Trenčianskeho
Súbor:Csák Ugrin seal 1274.jpg|Pečať Petra Čáka


## Referencie


## Literatúra
* Kristó, Gyula (editor): Korai Magyar Történeti Lexikon - 9-14. század *(Encyclopedia of the Early Hungarian History - 9-14th centuries)*; Akadémiai Kiadó, 1994, Budapest; .

## Iné projekty

## Pozri aj
* Matúš Čák Trenčiansky

Kategória:Šľachtické rody na Slovensku
Kategória:Šľachtické rody v Uhorsku